এটা ঠিক, বিএনপি এখন চরম দুঃসময় পার করছে। চেয়ারপারসন কারাগারে, তার মুক্তি কবে মিলবে তা অনিশ্চিত। সিনিয়র ভাইস-চেয়ারম্যান অবস্থান করছেন বিদেশে। শীর্ষ নেতৃত্বের মধ্যে মতদ্বৈধতা রয়েছে আন্দোলন ও নির্বাচন প্রশ্নে। সরকার যদি সংবিধান অনুযায়ী তাদের অধীনে নির্বাচন অনুষ্ঠানে শেষ পর্যন্ত অনড় থাকে, তাহলে বিএনপি কী করবে তা বলা যাচ্ছে না। কেউ কেউ আশঙ্কা করছেন, এ প্রশ্নে আরেকবার ভাঙনের মুখে পড়তে পারে বিএনপি। সরকার নির্বাচনকে অংশগ্রহণমূলক দেখাতে বিএনপির একটি অংশকে প্রলুব্ধ করতে পারে। বিভিন্ন গণমাধ্যমে এ সংক্রান্ত খবর প্রায়ই প্রকাশ পাচ্ছে। তবে সেগুলো সবই অনুমাননির্ভর।